1)

Prie Direktyvos 97/24/EB pridėto 5 skyriaus nuostatos iš dalies keičiamos taip: a) „PRIEDŲ SĄRAŠE“ pridedamos tokios naujos nuorodos: „VII PRIEDAS Dviratėms arba triratėms variklinėms transporto priemonėms skirto atsarginio katalizinio konverterio – atskirojo techninio mazgo – tipo patvirtinimas … 1 priedėlis Tam tikro tipo dviratėms arba triratėms variklinėms transporto priemonėms skirto atsarginio katalizinio konverterio – atskirojo techninio mazgo – informacinis dokumentas … 2 priedėlis Tam tikro tipo dviratėms arba triratėms variklinėms transporto priemonėms skirto atsarginio katalizinio konverterio – atskirojo techninio mazgo – tipo patvirtinimo sertifikatas … 3 priedėlis Tipo patvirtinimo ženklo pavyzdžiai …“; b) I priedas iš dalies keičiamas taip: i) Papildomas tokiais 1.4, 1.5 ir 1.6 skirsniais: „1.4. „originaliosios įrangos katalizinis konverteris“ – tai katalizinis konverteris arba katalizinių konverterių agregatas, kuriam taikomas transporto priemonei išduotas tipo patvirtinimas; 1.5. „atsarginis katalizinis konverteris“ – tai katalizinis konverteris arba katalizinių konverterių agregatas, skirtas originaliosios įrangos katalizinį konverterį, kurio Direktyvos 2002/24/EB 2 straipsnio 5 dalyje apibrėžtą tipą galima patvirtinti kaip atskirojo techninio mazgo, pakeisti transporto priemonėje, kurios tipas buvo patvirtintas pagal šį skyrių; 1.6. „originalus atsarginis katalizinis konverteris“ – tai katalizinis konverteris arba katalizinių konverterių agregatas, kurio tipai yra nurodomi šios direktyvos ►M1 VI priedo 4a skirsniu ◄ , tačiau kuriuos transporto priemonės tipo patvirtinimo turėtojas siūlo rinkoje kaip atskiruosius techninius mazgus.“; ii) Papildomas tokiu 2.3 skirsniu: „2.3. Schema ir ženklai 2.3.1. Prie V priede nurodyto dokumento turi būti pridedama originaliosios įrangos katalizinio (-ių) konverterio (-ių) schema ir matmenis nurodantis skersinis pjūvis (jeigu toks yra). 2.3.2. Visi originaliosios įrangos kataliziniai konverteriai turi turėti „e“ ženklą, po kurio nurodoma tipo patvirtinimą suteikusi šalis. Ši nuoroda turi būti įskaitoma, nenutrinama ir taip pat matoma (jeigu įmanoma) tokioje padėtyje, kurioje katalizatorius turi būti pritvirtintas.“; iii) Papildomas tokiu 5 skirsniu: „5. ATSARGINIAI KATALIZINIAI KONVERTERIAI IR ORIGINALŪS ATSARGINIAI KATALIZINIAI KONVERTERIAI 5.1. Atsarginiai kataliziniai konverteriai, skirti įmontuoti transporto priemonėse, kurių tipas buvo patvirtintas pagal šį skyrių, turi būti išbandyti pagal VII priedą. 5.2. Originalūs atsarginiai kataliziniai konverteriai, kurių tipui taikomas ►M1 VI priedo 4a skirsniu ◄ ir kurie skirti montuoti transporto priemonėje, nurodomoje atitinkamame tipo patvirtinimo dokumente, neturi atitikti VII priedo, jeigu jie atitinka šio priedo 5.2.1 ir 5.2.2 skirsnių reikalavimus. 5.2.1. Ženklinimas Originalūs atsarginiai kataliziniai konverteriai turi turėti bent šiuos žymenis: 5.2.1.1. transporto priemonės gamintojo pavadinimą arba prekės ženklą; 5.2.1.2. gamyklinę markę ir sudedamosios dalies atpažinimo numerį. 5.2.2. Dokumentai Su originaliais atsarginiais kataliziniais konverteriais pateikiama tokia informacija: 5.2.2.1. transporto priemonės gamintojo pavadinimas arba prekės ženklas; 5.2.2.2. gamyklinė markė ir sudedamosios dalies atpažinimo numeris; 5.2.2.3. transporto priemonės, kurioms originalus atsarginis katalizinis konverteris yra tokio tipo, kuriam taikomas ►M1 VI priedo 4a skirsniu ◄ ; 5.2.2.4. montavimo nurodymai, jeigu būtina; 5.2.2.5. tokia informacija nurodoma kartu su originaliu atsarginiu kataliziniu konverteriu pateikiamame informaciniame lape, ant pakuotės, kurioje parduodamas originalus atsarginis katalizinis konverteris arba kitomis taikomomis priemonėmis.“; c) II priedas iš dalies keičiamas taip: i) Papildomas tokiais 1.7, 1.8 ir 1.9 skirsniais: „1.7. „originaliosios įrangos katalizinis konverteris“ – tai katalizinis konverteris arba katalizinių konverterių agregatas, kuriam taikomas transporto priemonei išduotas tipo patvirtinimas; 1.8. „atsarginis katalizinis konverteris“ – tai katalizinis konverteris arba katalizinių konverterių agregatas, skirtas originaliosios įrangos katalizinį konverterį, kurio Direktyvos 2002/24/EB 2 straipsnio 5 dalyje apibrėžtą tipą galima patvirtinti kaip atskirojo techninio mazgo, pakeisti transporto priemonėje, kurios tipas buvo patvirtintas pagal šį skyrių; 1.9. „originalus atsarginis katalizinis konverteris“ – tai katalizinis konverteris arba katalizinių konverterių agregatas, kurio tipai yra nurodomi ►M1 VI priedo 4a skirsniu ◄ , tačiau kuriuos transporto priemonės tipo patvirtinimo turėtojas siūlo rinkoje kaip atskiruosius techninius mazgus.“; ii) Papildomas tokiu 2.4 skirsniu: „2.4. Schema ir ženklai 2.4.1. Prie V priede nurodyto dokumento turi būti pridedama originaliosios įrangos katalizinio (-ių) konverterio (-ių) schema ir matmenis nurodantis skersinis pjūvis (jeigu toks yra). 2.4.2. Visi originaliosios įrangos kataliziniai konverteriai turi turėti „e“ ženklą, po kurio nurodoma tipo patvirtinimą suteikusi šalis. Ši nuoroda turi būti įskaitoma, nenutrinama ir taip pat matoma (jeigu įmanoma) tokioje padėtyje, kurioje filtras katalizatorius turi būti pritvirtintas.“; iii) Papildomas tokiu 5 skirsniu: „5. ATSARGINIAI KATALIZINIAI KONVERTERIAI IR ORIGINALŪS ATSARGINIAI KATALIZINIAI KONVERTERIAI 5.1. Atsarginiai kataliziniai konverteriai, skirti įmontuoti transporto priemonėse, kurių tipas buvo patvirtintas pagal šį skyrių, turi būti išbandyti pagal VII priedą. 5.2. Originalūs atsarginiai kataliziniai konverteriai, kurių tipui taikomas ►M1 VI priedo 4a skirsniu ◄ ir kurie skirti montuoti transporto priemonėje, nurodomoje atitinkamame tipo patvirtinimo dokumente, neturi atitikti VII priedo, jeigu jie atitinka šio priedo 5.2.1 ir 5.2.2 skirsnių reikalavimus. 5.2.1. Ženklinimas Originalūs atsarginiai kataliziniai konverteriai turi turėti bent šiuos žymenis: 5.2.1.1. transporto priemonės gamintojo pavadinimą arba prekės ženklą; 5.2.1.2. gamyklinę markę ir sudedamosios dalies atpažinimo numerį. 5.2.2. Dokumentai Su originaliais atsarginiais kataliziniais konverteriais turi būti pateikiama toliau nustatyta informacija: 5.2.2.1. transporto priemonės gamintojo pavadinimas arba prekės ženklas; 5.2.2.2. gamyklinė markė ir sudedamosios dalies atpažinimo numeris; 5.2.2.3. transporto priemonės, kurioms originalus atsarginis katalizinis konverteris yra tokio tipo, kuriam taikomas ►M1 VI priedo 4a skirsniu ◄ ; 5.2.2.4. montavimo nurodymai, jeigu būtina; 5.2.2.5. tokia informacija nurodoma kartu su originaliu atsarginiu kataliziniu konverteriu pateikiamame informaciniame lape, ant pakuotės, kurioje parduodamas originalus atsarginis katalizinis konverteris arba kitomis taikomomis priemonėmis.“; d) VI priede įterpiamas toks 4a skirsnis: „4a. Kataliziniai konverteriai 4a.1. Originalaus atsarginio katalizinio konverterio gamyklinė markė ir tipas yra nurodytas V priedo 3.2.12.2.1 punkte (informacinis dokumentas). 4a.2. Originalaus atsarginio katalizinio konverterio gamyklinės markės ir tipai yra nurodyti V priedo 3.2.12.2.1 punkte (informacinis dokumentas).“; e) Papildomas tokiu VII priedu:



„VII PRIEDAS DVIRAČIŲ ARBA TRIRAČIŲ VARIKLINIŲ TRANSPORTO PRIEMONIŲ ATSARGINIO KATALIZINIO KONVERTERIO – ATSKIROJO TECHNINIO MAZGO – TIPO PATVIRTINIMAS Šis priedas taikomas suteikiant tipo patvirtinimą kataliziniams konverteriams – atskiriesiems techniniams mazgams, apibrėžtiems Direktyvos 2002/24/EB 2 straipsnio 5 dalyje – kurie kaip atsarginės dalys turi būti montuojami vieno arba daugiau tipų dviratėse arba triratėse variklinėse transporto priemonėse. 1. SĄVOKŲ APIBRĖŽIMAI Šiame priede naudojami šie sąvokų apibrėžimai: 1.1. „originaliosios įrangos katalizinis konverteris“ – tai katalizinis konverteris arba katalizinių konverterių agregatas, kuriam taikomas transporto priemonei išduotas tipo patvirtinimas; 1.2. „atsarginis katalizinis konverteris“ – tai katalizinis konverteris arba katalizinių konverterių agregatas, skirtas pakeisti originaliosios įrangos katalizinius konverterius, kurių Direktyvos 2002/24/EB 2 straipsnio 5 dalyje apibrėžtą tipą galima patvirtinti kaip atskirojo techninio mazgo, transporto priemonėje, kurios tipas buvo patvirtintas pagal šį skyrių; 1.3. „originalus atsarginis katalizinis konverteris“ – tai katalizinis konverteris arba katalizinių konverterių agregatas, kurio tipai yra nurodomi ►M1 VI priedo 4a skirsniu ◄ , tačiau kuriuos transporto priemonės tipo patvirtinimo turėtojas siūlo rinkoje kaip atskiruosius techninius mazgus; 1.4. „katalizinio konverterio tipas“ – tai kataliziniai konverteriai, kurie nesiskiria šiais esminiais aspektais: 1.4.1. danga padengtų užpildų skaičiumi, struktūra ir medžiaga; 1.4.2. katalizinio poveikio tipu (oksidavimas, trijų procesų poveikis ir t. t.); 1.4.3. tūriu, priekinės dalies ploto ir užpildo ilgio santykiu; 1.4.4. aktyviųjų elementų sudėtimi; 1.4.5. aktyviųjų elementų santykiu; 1.4.6. narvelių kiekiu porėtos struktūros katalizinio užpildo skerspjūvio centimetre; 1.4.7. matmenimis ir forma; 1.4.8. šilumine apsauga; 1.5. „transporto priemonės tipas atsižvelgiant į iš variklio išmetamus dujinius teršalus“ – tai toliau nurodomais esminiais aspektais nesiskiriančios dviratės arba triratės variklinės transporto priemonės: 1.5.1. inercijos ekvivalentu, nustatytu atsižvelgiant į etaloninę masę kaip nurodyta I arba II priedų 1 priedėlio 5.2 skirsnyje (priklausomai nuo transporto priemonės tipo); 1.5.2. V priede apibrėžtos dviratės arba triratės variklinės transporto priemonės variklio charakteristikomis; 1.6. „dujiniai teršalai“ – tai anglies monoksidas, angliavandeniliai ir azoto oksidai, išreikšti azoto dioksido (NO2) ekvivalentiniu kiekiui. 2. PARAIŠKA SUTEIKTI TIPO PATVIRTINIMĄ 2.1. Paraišką atsarginiam kataliziniam konverteriui – atskirajam techniniam mazgui – suteikti tipo patvirtinimą įteikia sistemos gamintojas arba jo įgaliotasis atstovas. 2.2. Informacinio dokumento pavyzdys pateikiamas 1 priedėlyje. 2.3. Su kiekvieno tipo katalizinio konverterio, kuriam prašoma suteikti tipo patvirtinimą, paraiška turi būti įteikiama po tris toliau nurodomų dokumentų egzempliorius ir ši nustatyta informacija: 2.3.1. transporto priemonės, kuriai skirtas prietaisas, tipo (-ų) aprašymas atsižvelgiant į I arba II priedų 1.1 skirsnyje nurodomas charakteristikas (priklausomai nuo transporto priemonės tipo); 2.3.2. variklio tipui ir transporto priemonei būdingi skaičiai ir (arba) simboliai; 2.3.3. atsarginio katalizinio konverterio aprašymas, kuriame nurodoma atitinkama visų katalizinių konverterių sudedamųjų dalių padėtis ir montavimo reikalavimai; 2.3.4. visų sudedamųjų dalių brėžiniai, kad būtų lengviau nustatyti naudotų medžiagų vietą, jas identifikuoti ir ataskaita apie naudotas medžiagas. Šiuose brėžiniuose taip pat turi būti nurodoma privalomam pateikti tipo patvirtinimo numeriui numatyta vieta. 2.4. Už tipo patvirtinimo bandymą atsakingai techninei tarnybai turi būti pristatyta: 2.4.1. transporto priemonė (-s), kurios (-ių) tipas patvirtintas pagal šį skyrių ir kurioje įmontuotas naujas originaliosios įrangos katalizinis konverteris. Šią (-ias) transporto priemonę (-es), gavęs techninės tarnybos sutikimą, pasirenka pareiškėjas. Transporto priemonė (-s) turi atitikti I, II arba III priedo 1 priedėlio 3 skirsnio reikalavimus (atsižvelgiant į transporto priemonės tipą). Bandomosios (-ųjų) transporto priemonės (-ių) išmetamųjų dujinių teršalų kontrolės sistema turi būti be gedimų; visos pernelyg nusidėvėjusios arba sugedusios su išmetimu susijusios originalios dalys turi būti suremontuojamos arba pakeičiamos. Prieš pradedant išmetamųjų dujinių teršalų kiekio nustatymo bandymą bandomoji (-sios) transporto priemonė (-s) turi būti tinkamai sureguliuota (-os) ir nustatyta (-os) pagal gamintojo specifikaciją; 2.4.2. vieną atsarginio katalizinio konverterio tipo pavyzdį. Šis pavyzdys turi būti aiškiai ir nenutrinamai paženklintas pareiškėjo prekės ženklu arba ženklu ir jo komerciniu žymeniu. 3. TIPO PATVIRTINIMO SUTEIKIMAS 3.1. Užbaigus šiame priede nustatytus bandymus, kompetentinga institucija pagal 2 priedėlyje nustatytą pavyzdį išduoda sertifikatą. 3.2. Patvirtinimo numeris pagal Direktyvos 2002/24/EB V priedą suteikiamas kiekvienam patvirtintam atsarginio katalizinio konverterio tipui. Ta pati valstybė narė to paties numerio nesuteikia kitam atsarginio katalizinio konverterio tipui. Tą patį tipo patvirtinimo numerį galima suteikti tam tikram atsarginio katalizinio konverterio tipui, kuris naudojamas su skirtingais transporto priemonės tipais. 4. ŽENKLINIMO REIKALAVIMAI 4.1. Kiekvienas atsarginis katalizinis konverteris – atskirasis techninis mazgas, tačiau ne montavimo detalės ir vamzdžiai, – atitinkantis pagal šią direktyvą patvirtintą tipą, turi turėti pagal Direktyvos 2002/24/EB 8 straipsnio reikalavimus sudarytą tipo patvirtinimo ženklą, papildytą kita šio priedo 4.2 skirsnyje nurodyta informacija. Tipo patvirtinimo ženklas turi būti tvirtinamas taip, kad tvirtinimo vietoje būtų įskaitomas, nenutrinamas ir taip pat (jeigu įmanoma) matomas. „a“ matmenys turi būti ≥ 3 mm. 4.2. Kita tipo patvirtinimo ženkle nurodoma informacija 4.2.1. Kiekvienas atsarginis katalizinis konverteris, tačiau ne montavimo detalės ir vamzdžiai, turi turėti tipo patvirtinimo ženklą, skyriaus (-ių), pagal kurį (-iuos) buvo suteiktas tipo patvirtinimas, numerį. 4.2.1.1. Vienos dalies, sudarytos iš katalizinio konverterio ir dujų išmetimo sistemos duslintuvo, atsarginis katalizinis konverteris. Po 4.1 skirsnyje nurodyto tipo patvirtinimo ženklo turi būti skaičius 5 ir 9 supantys du apskritimai. 4.2.1.2. Nuo dujų išmetimo sistemos duslintuvo atskirtas atsarginis katalizinis konverteris. Po 4.1 skirsnyje nurodyto tipo patvirtinimo ženklo, kuris tvirtinamas prie atsarginio katalizinio konverterio, turi būti skaičių 5 supantis apskritimas. Tipo patvirtinimo ženklų pavyzdžiai nurodomi 3 priedėlyje. 5. REIKALAVIMAI 5.1. Bendri reikalavimai Atsarginio katalizinio konverterio projektas, konstrukcija ir tvirtinimas turi būti toks, kad: 5.1.1. įprastomis eksploatavimo sąlygomis transporto priemonė atitiktų priedo reikalavimus, ypač nepaisant bet kokios transporto priemonę galinčios veikti vibracijos; 5.1.2. atsarginis katalizinis konverteris, atsižvelgiant į įprastas transporto priemonės eksploatavimo sąlygas, būtų pakankamai atsparus jį veikiančiai korozijai; 5.1.3. nesumažėtų po originaliosios įrangos kataliziniu konverteriu esanti prošvaisa ir kampas, kuriuo gali pasvirti transporto priemonė; 5.1.4. paviršius pernelyg neįkaistų; 5.1.5. kontūras būtų be iškyšų arba aštrių briaunų; 5.1.6. būtų pakankama amortizatorių ir pakabos prošvaisa; 5.1.7. vamzdžiams būtų numatoma pakankama apsauginė prošvaisa; 5.1.8. atsparumo smūgiui atžvilgiu būtų suderinama su aiškiai apibrėžtais techninės priežiūros ir montavimo reikalavimais; 5.1.9. jeigu originaliosios įrangos katalizinis konverteris turi šiluminę apsaugą, lygiavertę šiluminę apsaugą taip pat turi turėti atsarginis katalizinis konverteris; 5.1.10. jeigu išmetamųjų dujų vamzdyne iš pradžių buvo įmontuotas (-i) deguonies zondas (-ai) ir kiti jutikliai, atsarginis katalizinis konverteris turi būti įmontuojamas toje pačioje vietoje, kurioje buvo įmontuotas originaliosios įrangos katalizinis konverteris ir negalima pakeisti deguonies zondo (-ų) ir kitų jutiklių padėties išmetamųjų dujų vamzdyne. 5.2. Išmetamųjų dujinių teršalų reikalavimai 5.2.1. Su 2.4.1 skirsnyje nurodyta transporto priemone, turinčia atsarginį katalizinį konverterį katalizatorių, kurio tipą prašoma patvirtinti, atliekami I, II arba III priedo 1 ir 2 priedėliuose nustatyti bandymai (pagal transporto priemonės tipo patvirtinimą) ( 3 ). 5.2.1.1. Atsarginį katalizinį konverterį turinčios transporto priemonės dujinių teršalų išmetimo įvertinimas. Tariama, kad išmetamųjų dujinių teršalų emisijos reikalavimų yra laikomasi, jeigu atsarginį katalizinį konverterį turinti bandomoji transporto priemonė neviršija I, II ar III prieduose numatytų ribinių verčių (pagal transporto priemonės tipo patvirtinimą) ( 4 ). Jeigu tipo patvirtinimas taikomas skirtingiems to paties gamintojo transporto priemonės tipams ir jeigu tuose skirtinguose transporto priemonės tipuose yra įmontuotas tas pats originaliosios įrangos katalizinis konverteris, I tipo bandymą galima atlikti tik su dviem transporto priemonėmis, kurios buvo pasirinktos susitarus su už patvirtinimą atsakinga technine tarnyba. 5.2.2. Leistinojo garso lygio reikalavimai 2.4.1 skirsnyje nurodyta transporto priemonė, kurioje įrengtas tipo, dėl kurio yra prašoma tipo patvirtinimo, atsarginis katalizinis konverteris, atitinka 9 skyriaus II, III arba IV priedų 3 skirsnio reikalavimus (pagal transporto priemonės tipo patvirtinimą). Važiuojančios ir stovinčios transporto priemonės bandymų rezultatai yra nurodomi bandymo ataskaitoje. 5.3. Eksploatacinių transporto priemonės charakteristikų nustatymas 5.3.1. Atsarginis katalizinis konverteris turi būti toks, kad eksploatacinės transporto priemonės charakteristikos atitiktų tas charakteristikas, kurios būtų užtikrinamos tada, jeigu būtų naudojamas originalus sudedamųjų dalių katalizinis konverteris. 5.3.2. Atsarginis katalizinis konverteris turi būti lyginamas taip pat su nauju originaliosios įrangos kataliziniu konverteriu, paeiliui įmontuojamu 2.4.1 skirsnyje nurodytoje transporto priemonėje. 5.3.3. Šis bandymas atliekamas nustatant variklio galios kreivę. Su atsarginiu kataliziniu konverteriu išmatuota didžiausia naudingoji galia ir didžiausias greitis nuo tomis pačiomis sąlygomis su originaliosios įrangos kataliziniu konverteriu išmatuotos didžiausios naudingosios galios ir didžiausio greičio neturi skirtis daugiau nei ± 5 %. 6. PRODUKCIJOS ATITIKTIS Tikrinant produkcijos atitiktį taikomos Direktyvos 2002/24/EB VI priedo nuostatos Kad atitiktis būtų patikrinta pagal pirmiau minėtus reikalavimus, pavyzdinis patvirtinto tipo atsarginis katalizinis konverteris turi būti paimamas iš gamybos linijos atsižvelgiant į šio priedo nuostatas. Laikoma, kad produkcija atitinka šio priedo nuostatas, jeigu laikomasi 5.2 skirsnio (išmetamųjų dujinių teršalų reikalavimai) ir 5.3 skirsnio (eksploatacinių transporto priemonės charakteristikų nustatymas) reikalavimų. 7. DOKUMENTAI 7.1. Su kiekvienu atsarginiu kataliziniu konverteriu pateikiama ši informacija: 7.1.1. katalizatoriaus gamintojo pavadinimas ir prekės ženklas; 7.1.2. transporto priemonės (įskaitant gamybos metus), su kuriomis leidžiama naudoti atsarginį katalizinį konverterį, įskaitant jeigu būtina; 7.1.3. montavimo nurodymus, jeigu būtina; 7.2. Tokia informacija nurodoma kartu su originaliu atsarginiu kataliziniu konverteriu pateikiamame informaciniame lape, ant pakuotės, kurioje parduodamas originalus atsarginis katalizinis konverteris arba kitomis taikomomis priemonėmis.



1 priedėlis Tam tikro tipo dviratei arba triratei transporto priemonei skirto atsarginio katalizinio konverterio – atskirojo techninio mazgo – informacinis dokumentas Užsakymo Nr. (nurodo pareiškėjas) ... Paraiškoje atsarginiam kataliziniam konverteriui, skirtam dviratei arba triratei transporto priemonei, suteikti tipo patvirtinimą turi būti nurodoma ši informacija: 1) Prietaiso gamyklinė markė: ... 2) Prietaiso tipas: ... 3) Prietaiso gamintojo pavadinimas ir adresas: ... ... 4) Jeigu būtina, prietaiso gamintojo įgaliotojo atstovo pavadinimas ir adresas: ... ... 5) Transporto priemonės, kuriai skirtas prietaisas ( 5 ), gamyklinė (-s) markė (-s) ir tipas (-ai): ... 6) Atsarginio katalizinio konverterio brėžiniai, kuriuose pirmiausia identifikuojamos Direktyvos 97/24/EB VII priedo 1.4 skirsnyje nurodomos charakteristikos: ... ... 7) Atsarginio katalizinio konverterio aprašymas ir brėžiniai, kuriuose nurodoma katalizatoriaus padėtis atsižvelgiant į variklio išleidimo kolektorių (-ius) ir deguonies jutiklį (jeigu toks yra): ... 8) Visi naudojimo apribojimai ir montavimo nurodymai: ... 9) Direktyvos 2002/24/EB II priedo 1 dalies (A) toliau nurodomuose skirsniuose išvardyta informacija: 0.1, 0.2, 0.5, 0.6, 2.1, 3, 3.0, 3.1, 3.1.1, 3.2.1.7, 3.2.12, 4–4.4.2, 4.5, 4.6, 5.2.



2 priedėlis Tam tikro tipo dviratei arba triratei transporto priemonei skirto atsarginio katalizinio konverterio tipo patvirtinimo sertifikatas Administracijos pavadinimas Ataskaitos Nr. ... techninė tarnyba: ... Data: ... Tipo patvirtinimo Nr.: ... Galiojimo pratęsimo Nr.: ... 1) Gamyklinis prietaiso ženklas: ... 2) Prietaiso tipas: ... 3) Prietaiso gamintojo pavadinimas ir adresas: ... ... 4) Jeigu būtina, prietaiso gamintojo įgaliotojo atstovo pavadinimas ir adresas: ... ... 5) Transporto priemonės (-ių), kuriai (-ioms) skirtas prietaisas, gamyklinė (-ės) markė (-ės) ir tipas (-ai) bei visi variantai: ... ... 6) Prietaiso bandymams atlikti pateikimo data: ... 7) Tipo patvirtinimas suteiktas/jį suteikti atsisakyta ( 6 ): 8) Vieta: ... 9) Data: ... 10) Parašas: ...



3 priedėlis Tipo patvirtinimo ženklo pavyzdžiai Pirmiau nurodomą tipo patvirtinimo ženklą vienos dalies atsarginiam kataliziniam konverteriui, sudarytam iš katalizinio konverterio ir dujų išmetimo sistemos (duslintuvo), išdavė Vokietija [e1] ir tam ženklui suteikė numerį 1230. Pirmiau nurodomą tipo patvirtinimo ženklą su dujų išmetimo sistema (duslintuvu) neintegruotam atsarginiam kataliziniam konverteriui (katalizinis konverteris ir duslintuvas neintegruoti į vieną elementą) išdavė Vokietija [e1] ir tam ženklui suteikė numerį 1230. Pirmiau nurodomą tipo patvirtinimo ženklą ne originaliam su kataliziniu konverteriu neintegruotam duslintuvui (katalizinis konverteris ir duslintuvas neintegruoti į vieną elementą arba transporto priemonėje neįmontuotas katalizinis konverteris) išdavė Vokietija [e1] ir tam ženklui suteikė numerį 1230 (žr. 9 skyrių).“